## TERÜLET- ÉS VIDÉKFEJLESZTÉSI SZAKIRÁNYÚ TOVÁBBKÉPZÉSI SZAK

**1. Szak neve:** Terület- és vidékfejlesztési

**2. Indított szakirányok, specializációk:** ---

**3. Képzési terület:** gazdaságtudományok

**4. Képzési ciklus:** szakirányú továbbképzés

**5. Képzés munkarendje:** levelező

**6. Szakért felelős kar:**Debreceni Egyetem Mezőgazdaság-, Élelmiszertudományi és Környezetgazdálkodási Kar

**7. Szakfelelős:** Dr. Nagy János egyetemi tanár

**8. Képzési idő:**

* félévek száma: 2 félév
* az oklevélhez szükséges kreditek száma: 60 kredit
* összes kontaktóra száma: 200 óra

**9. Szakmai gyakorlat ideje, kreditje, jellege**: -

**10. A szak képzési és kimeneti követelményei:**

**A felvétel feltételei:** A továbbképzésre szakra az vehető fel, aki BA/BSc alapképzésben szakképzettséget szerzett valamely felsőoktatási intézményben az alábbi képzési területeken:

* társadalomtudomány
* jogi- és igazgatási
* pedagógusképzés
* műszaki
* informatika
* természettudomány
* gazdaságtudományok
* bölcsészettudomány
* nemzetvédelmi és katonai
* agrár

**A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben.**

Elsajátítandó kompetenciák

A képzés során olyan gyakorlatorientált, elméleti ismeretek, kompetenciák és készségek kialakítása a cél, amelyekkel a végzett terület- és vidékfejlesztési szakértők képesek:

* a megszerzett ismeretek témaspecifikus továbbfejlesztésére és alkalmazására a terület- és vidékfejlesztés intézményrendszerében, a szakismeretekhez kapcsolódó bármely gyakorlati területen;
* tájékozódni és eligazodni a nemzetközi és hazai terület- és vidékfejlesztési folyamatok elméletében és gyakorlatában;
* az uniós és hazai fejlesztési források megismerésére, elnyerésének és felhasználásának elméleti és gyakorlati ismereteinek alkalmazására;
* a regionális támogatási rendszerek megismerésére az EU-ban és Magyarországon;
* szilárd közgazdasági elméleti, illetve ezzel szorosan összefüggő gazdálkodási és pénzügyi, számviteli ismeretek elsajátítására és alkalmazására.
* a területfejlesztés jogi környezetének ismeretére;
* humánerőforrás-fejlesztés és munkaerő-piaci, foglalkoztatáspolitikai jártasság és készségek megszerzésére;
* az agrár- és vidékpolitika lényegi sajátosságainak ismeretére és gyakorlati alkalmazására EU-ban és Magyarországon;
* a pályázatkészítés elméletének és gyakorlati módszertanának elmélyítésére, alkalmazására;
* a terület- és vidékfejlesztéssel kapcsolatos marketingtevékenység szakmai alapjainak megszerzésére;
* a határon átnyúló interregionális kapcsolatok szervezésére és a határ menti együttműködések menedzselésére;
* az informatikai eljárások elsajátítására és az informatikai ismeretek sokrétű alkalmazására.

Tudáselemek, megszerezhető ismeretek:

Európai uniós ismeretek; európai jogharmonizáció; nemzetközi összehasonlító gazdaságtan; alkotmányjog; pénzügyi és számvitel; informatika; közigazgatási jog; önkormányzati gazdálkodás; regionális gazdaságtan; regionális stratégia és politika; területpolitika és térségfejlesztés; vidékfejlesztés; földhasználat és területfejlesztés; környezetgazdaságtan; urbanisztika; régió- és városmarketing; korszerű informatikai eljárások; regionális prognosztika; projektmenedzsment; társadalom térszerkezete; demográfia; humánerőforrás-ismeret.

Személyes adottságok:

* problémafelismerő és -megoldó képesség,
* kreativitás,
* környezettel szembeni érzékenység,
* mérnöki és vezetői feladatok ellátásához szükséges kommunikációs ismeretek és készségek,
* szakmai felelősségtudat,
* szakmai továbbképzés iránti igény,
* alkalmasság az együttműködésre, kellő gyakorlat megszerzése után vezetői feladatok ellátására,
* az új európai uniós regionális fejlesztési politikák iránti affinitás és befogadókészség,
* határozottság és döntésképesség,
* kitartás,
* megfelelő színvonalú nyelvi ismeret,
* kapcsolatteremtő készség,
* konfliktusmegoldó készség.

A szakképzettség alkalmazása konkrét környezetben

A megszerzett elméleti ismeretek és kompetenciák alkalmazása terület- és vidékfejlesztési jellegű projektek (koncepciók, helyzetelemzések, stratégiák stb.) előkészítésében, a nemzetközi és hazai pályázatok elkészítésében, az elnyert támogatási források felhasználásában, a terület- és településfejlesztési intézményrendszerben, önkormányzati hivatalok szakmai feladatainak végzésében, a szakmai menedzsment munkájának segítésében és az elsajátított ismeretanyag gyakorlati megvalósításában.

**A szakképzettség szempontjából meghatározó ismeretkörök és e főbb ismeretkörökhöz rendelt kredit érték**

|  |  |  |
| --- | --- | --- |
| Tárgyak jellege | Óraszám | Kredit |
| Alapismeretek | 122 | 32 |
| Szakismeretek | 78 | 20 |
| Szakdolgozat |  | 8 |
| Összesen | 200 | 60 |

Alapismeretek

* Európai uniós ismeretek – 8 kredit;
* Terület- és településfejlesztési ismeretek – 8 kredit;
* Vidékfejlesztési ismeretek – 6 kredit;
* Az EU agrárpolitikája – 2 kredit;
* Regionális gazdaságtani ismeretek – 2 kredit;
* Pénzügyi és számviteli ismeretek – 2 kredit;
* Jogi ismeretek – 2 kredit
* Informatikai ismeretek – 2 kredit;

Szakismeretek

* Területi tervezési ismeretek – 2 kredit;
* Területfejlesztési és önkormányzati intézményrendszerek – 2 kredit;
* Régió- és településmarketing – 2 kredit;
* Euroregionális és interregionális ismeretek – 2 kredit;
* Terület- és településfejlesztési programok és pályázatok elmélete és módszertana – 6 kredit;
* Vagyongazdálkodás – 2 kredit
* Területfejlesztés és földhasználat – 2 kredit;
* Humánerőforrás menedzsment a gazdaságfejlesztés – 2 kredit;

**A szakdolgozat kreditértéke:** 8 kredit.

**11. A szak tanterve: mellékelve**

**12. A követelmények teljesítésének ellenőrzési, értékelési rendszere (szakdolgozat, záróvizsga):** A képzési és kimeneti követelményekben leírtaknak és a DE Tanulmányi és vizsgaszabályzatának megfelelően.

|  |  |  |  |
| --- | --- | --- | --- |
| TANTÁRGYAK MEGNEVEZÉSE | FÉLÉV, ÓRASZÁM | KÖVETELMÉNY | KREDIT |
| I. félév | II. félév |
| Alapismeretek |  |  |  |  |
| Európai uniós ismeretek | 15 | – | Kollokvium | 4 |
| Európai uniós ismeretek | – | 15 | Szigorlat | 4 |
| A terület- és településfejlesztés alapjai | 15 | – | Kollokvium | 4 |
| A terület- és településfejlesztés alapjai | – | 15 | Szigorlat | 4 |
| Vidékfejlesztés | 11 | – | Gyak. jegy | 3 |
| Vidékfejlesztés | – | 11 | Kollokvium | 3 |
| Az EU agrárpolitikája | 8 | – | Gyak. jegy | 2 |
| Regionális gazdaságtan | 8 | – | Kollokvium | 2 |
| Pénzügy, számvitel és államháztartás | – | 8 | Gyak. jegy | 2 |
| Jogi ismeretek | 8 | – | Gyak. jegy | 2 |
| Informatikai ismeretek | – | 8 | Gyak. jegy | 2 |
| Szakismeretek |  |  |  |  |
| Területi tervezés, regionális támogatási rendszerek | 8 | – | Kollokvium | 2 |
| Területfejlesztési és önkormányzati intézményrendszerek | 8 | – | Kollokvium | 2 |
| Régió- és településmarketing | – | 8 | Kollokvium | 2 |
| Interregionális együttműködések | – | 8 | Gyak. jegy | 2 |
| Terület- és településfejlesztési programok módszertana, pályázatkészítés | 11 | – | Gyak. jegy | 3 |
| Terület- és településfejlesztési programok módszertana, pályázatkészítés | – | 11 | Kollokvium | 3 |
| Vagyongazdálkodás | – | 8 | Kollokvium | 2 |
| Területfejlesztés és földhasználat | 8 | – | Kollokvium | 2 |
| Humánerőforrás menedzsment és a gazdaságfejlesztés közgazdasági és területi összefüggései | – | 8 | Gyak. jegy | 2 |
| **Összesen:** | **100** | **100** |  | **52** |
| Diplomadolgozat |   |   |  | 8 |
| **Kredit összesen** |  |  |  | **60** |